ครม.อนุมัติตั้งบอร์ด รฟท.ชุดใหม่ พร้อมสั่งเร่งเดินหน้าโครงการรถไฟความเร็วสูงเชื่อมสามสนามบินให้ทันตามกำหนดเวลา
ครม.อนุมัติตั้งบอร์ด รฟท.ชุดใหม่ พร้อมสั่งเร่งเดินหน้าโครงการรถไฟความเร็วสูงเชื่อมสามสนามบินให้ทันตามกำหนดเวลานางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงผลการประชุมคณะรัฐมนตรีมีมติอนุมัติแต่งตั้ง คณะกรรมการรถไฟแห่งประเทศไทย แทนตำแหน่งที่ว่างลงโดยให้มีผลตั้งแต่วันที่ 15 ตุลาคม 2562 โดยให้นายจิรุตม์ วิศาลจิตร เป็นประธานคณะกรรมการ การรถไฟแห่งประเทศไทย และให้ นายชยธรรม์ พรหมศร นายอำนวย ปรีมนวงศ์ นางสาวไตรทิพย์ ศิวะกฤษณ์กุล นายธันวา เลาหศิริวงศ์ นายพินิจ พัวพันธ์ และนายศุกร์ศิริ บุญญเศรษฐ เป็นคณะกรรมการส่วนกรณีโครงการรถไฟความเร็วสูงเชื่อมสามสนามบินนั้น คณะรัฐมนตรี พิจารณาให้การรถไฟแห่งประเทศไทยและหน่วยงานเจ้าของสาธารณูปโภคจัดทำแผนปฏิบัติการหรือย้ายพร้อมค่าใช้จ่ายให้เสร็จสิ้นโดยเร็ว พร้อมกำหนดให้ส่งมอบพื้นที่โครงการให้เร็วที่สุด โดยมีการเยียวยาผู้ได้รับผลกระทบอย่างเหมาะสมและเป็นธรรม  ซึ่งในกรณีที่ส่งมอบพื้นที่โครงการล่าช้ากว่ากำหนดให้มีการชดเชยเอกชนคู่สัญญาด้วยกันขยายระยะเวลาการออกแบบและก่อสร้างโดยไม่มีการชดเชยเงินค่าเสียหายให้แก่เอกชนคู่สัญญาทั้งนี้ได้มอบหมายให้กระทรวงมหาดไทย โดยกรมการปกครองเร่งตอบหนังสือยืนยันแนวเวนคืนกลับไปยังการรถไฟแห่งประเทศไทยและให้สำนักงานคณะกรรมการกฤษฎีกาเร่งรัดการออกร่างพระราชกฤษฎีกาเวนคืนเพื่อนำเสนอคณะรัฐมนตรีโดยเร็ว และให้กระทรวงพลังงาน กระทรวงคมนาคมและหน่วยงานอื่นๆ ในฐานะผู้กำกับหน่วยงานเจ้าของสาธารณูปโภคซึ่งอยู่ในเขตพื้นที่โครงการรถไฟความเร็วสูงเชื่อมสามสนามบิน ดำเนินการรื้อย้าย ปรับปรุงและก่อสร้างใหม่สาธารณูปโภคที่เป็นอุปสรรคต่อการดำเนินการโครงการดังกล่าว